આપણે ત્યાં અન્ય એક મટીરીઅલ પ્રચલિત હતું લાકડું. જેમા ક્યારેક જીવ હોય તેવું મટીરીઅલ. લાકડું વૃક્ષના કયા ભાગથી કાપવું તેની સમજના લીધે આપણા જંગલો સુરક્ષિત હતાં. વૃક્ષો પૂજનીય હતાં. આજે સાચી રીતે સીઝન કરેલું લાકડું ક્યાં મળે છે? વળી એ બે પ્રકારના લાકડા વચ્ચેનો ભેદ પણ ઘણા લોકોને ખબર નથી. જો દરેક મટીરીઅલ તેના વિશેની સાચી સમજણ સાથે વપરાય તો તેનો અર્થ સમજાય છે. ભારતીય નિયમો આવા અભ્યાસ સાથે બનેલા અને તેથી જ હજારો વર્ષ સુધી તે પ્રચલિત રહી શક્યાં.